text: Narko-påvirket kørte ind i hus
  07 juni 2010 kl. 06.20
  En 19-årig mand fra Holsted mellem Kolding og Esbjerg torpederede kort før kl. fire i morges flere biler og endte til sidst med at påkøre et hus, da han kørte rundt i sin hjemby, skriver jv.dk.
  Turen sluttede på Storegade hvor en 27-årig kvinde blev vækket af et kæmpe brag da bilen ramte hendes hus, fortæller politiet. 
  Ingen personer kom til skade ved påkørslerne. 
  Bilisten var påvirket af både narko og spiritus under kørslen, og han blev tilbageholdt indtil politiet kort efter dukkede op.
  